**Менің таңдауым - балаларға көмек көрсету**

**Мой выбор - помощь детям!**

Бала дегеніміз болашақ. Бүгінгі бала — ертеңгі елдің болашағы. Бүгінгі таңда әрбір бала өзіне қажетті білім алуға құқылы. Балалардың қажетті білім алуына материалдық қажеттіліктердің жетіспеушілігін болдырмау мақсатында республикамызда «Мектепке жол» акциясы тамыз-қыркүйек аралығында ұйымдастырылады.

Акцияның мақсаты - мектепке баруға мүмкіндігі жоқ аз қамтамасыз етілген және көп балалы отбасынан шыққан оқушыларға, жетім және ата-ана қамқорлығынсыз қалған балаларға қамқорлық жасап, көмекке мұқтаж отбасылардың балаларын мектепке дайындауда көмек көрсету және оларға толықтай білім алуға жағдай жасау.

Аталған жыл сайынғы дәстүрлі шара мектебімізде де «Менің таңдауым - балаларға көмек көрсету!» ұранымен жалғасын тапты. Акция барысында мектеп бойынша көмекті қажет ететін отбасылардың балалары анықталып, оларға әртүрлі демеушілік көмектер көрсетілді. Атап айтар болсақ, «Sens Fashion» компаниясы 121600 теңгеге (директоры: С.Н.Сокирко) 11 оқушыны мектеп формасымен, «АСБИЖАН» қайырымдылық қоғамдық қоры 57000 теңгеге (директоры: Б.К.Шералиева) 10 оқушыны спорттық және жаздық аяқ киіммен, облыстық «СБЕРБАНК» ұжымы 20000 теңгеге 5 оқушыны мектеп сөмкесі және кеңсе заттарымен, «М.Ғабдуллин атындағы жалпы білім беретін орта мектеп» КММ ұжымы (директоры: Э.М.Халелова) 16075 теңгеге аз қамтамасыз етілген отбасынан шыққан 1 оқушыны аяқ қиім, сумка және мектепке қажетті кеңсе заттарымен қамтамасыз етті.

 «Жақсының жақсылығын айт, нұры тасысын» демекші, балаларға қамқорлығын аямай, көмек қолын созған қайырымды жандарға өз тарапымыздан және ата-аналар атынан айтар алғысымыз шексіз.

Әр кез жүрегіміз кең, пейіліміз ақ, жақсылық жасауға әрдайым дайын болуға ұмтылайық!

**Изматова Эльмира Тахиржанқызы**

**«М.Ғабдуллин атындағы жалпы білім беретін**

**орта мектеп» КММ-нің әлеуметтік педагогы**